# Šiitske novotarije na dan Ašure

Postupci šija koji se čine na dan Ašure, poput udaranja po prsima, po licu, ozljeđivanja glave sabljama, puštanja krvi, udaranja lancima po leđima su djela koja nemaju nikakvo uporište u islamu a koja je Poslanik, sallallahu alejhi ve sellem, zabranio. On, također, svome ummetu ništa od ovoga, ni približno, nije naredio da se čini; bilo da je povod toga smrt važne osobe ili pogibija šehida, i bez obzira koliko god njihov položaj i status bili veliki.

Za vrijeme života Poslanika, sallallau alejhi ve sellem, umrli su mnogi velikani među ashabima, poput Hamze b. Abdul-Muttaliba, zbog čega je on bio tužan, ali ništa od spomenutih djela nije činio.

Čak je Poslanik, sallallahu alejhi ve sellem, kazao: "Nije od nas ko se udara po obrazima, cijepa odjeću i dovi dovama džahilijeta." Buhari, br. 1294., i Muslim, br. 103.

Ova veoma ružna djela koja čine šije na dan Ašure, nemaju nikakvo uporište u učenjima islama, nisu ih praktikovali ni Poslanik, sallallahu alejhi ve sellem, ni ashabi, a ni bilo ko iz ehli bejta (Poslanikove porodice).

Kada je preselio Alija, Hasan pa čak i Husejn, Allah sa njima bio zadovljan, niko iz Poslanikove porodice nije takvo nešto činio.